Τα ανοιγόμενα παράθυρα αποτελούν την πιο δημοφιλή κατηγορία στα παράθυρα μπάνιου. Ωστόσο, θα πρέπει να γνωρίζεις πως μπορείς να επιλέξεις ένα παράθυρο μπάνιου με περισσότερα χαρακτηριστικά, που θα σου προσφέρει πλήρη χρηστικότητα και λειτουργικότητα, καλύπτοντας πλήρως τις καθημερινές σου ανάγκες.
1. Παράθυρο μπάνιου με περσίδες
Το παράθυρο μπάνιου με περσίδες προσφέρει προστασία από τον αέρα και αποτελεί μία αρκετά διαδεδομένη επιλογή για το μπάνιο. Οι περσίδες είναι μπάρες που διαθέτουν ενσωματωμένο τζάμι και προσφέρουν φυσικό φως στο χώρο, περιορίζοντας την είσοδο του αέρα. Κάθε μπάρα τζαμιού πατά πάνω σε ειδικά διαμορφωμένα λάστιχα, εξασφαλίζοντας την απόλυτη στεγάνωση.
2. Παράθυρο μπάνιου με σίτα
Η τοποθέτηση σίτας σε παράθυρο μπάνιου θα σε βοηθήσει να απαλλαγείς από έντομα και ζωύφια που θέλουν να εισβάλουν στο χώρο σου. Συχνά, για τέτοιους σκοπούς επιλέγεται μια σταθερή σίτα. Η κατασκευή της είναι τέτοια, ώστε να μην ανοίγει και να μην αφήνει κενά, από όπου θα μπορούσαν να εισχωρήσουν έντομα. Ακόμα κι όταν έχεις ανοιχτό το παράθυρο στο μπάνιο σου, η σίτα εξακολουθεί να προσφέρει προστασία.
3. Παράθυρο μπάνιου με ανάκληση
Πέρα από την κλασική επιλογή του ανοιγόμενου παράθυρου μπάνιου, μπορείς να επιλέξεις παράθυρο μπάνιου με ανάκληση. Η ανάκληση θα σου προσφέρει πλήρη πρακτικότητα στο άνοιγμα, καθώς θα μπορείς να επιλέξεις ανάμεσα στο κανονικό άνοιγμα, το μερικό πάνω άνοιγμα και το κλείσιμο, χρησιμοποιώντας το ίδιο χερούλι.
Είτε ενδιαφέρεσαι για κούφωμα αλουμινίου, είτε για pvc, οι επαγγελματίες μας θα σου προσφέρουν την καλύτερη λύση για το χώρο σου.